Is-suq uniku Ewropew, meqjus b'mod ġenerali bħala waħda mill-akbar kisbiet tal-UE, din is-sena jiċċelebra l-25 anniversarju tiegħu. Il-ħsieb oriġinali wara s-suq uniku kien li tinħoloq żona ekonomika Ewropea unika fejn il-beni, il-kapital, is-servizzi u x-xogħol jistgħu jiċċaqalqu b'mod ħieles, li xi drabi huma magħrufa bħala l-erba' libertajiet. Illum, is-suq uniku Ewropew huwa l-akbar żona ekonomika fid-dinja mingħajr ostakli, li jinkludi aktar minn 500 miljun ċittadin bi prodott domestiku gross ta' madwar €13-il triljun . Għall-konsumaturi, dan ifisser varjetà akbar ta' prodotti u prezzijiet aktar baxxi, filwaqt li huwa stmat li s-suq uniku ħoloq ukoll 2.8 miljun impjieg. "Bejn id-dwal Nordiċi u x-xemx Mediterranja, għandna l-libertà ta' moviment, għandna l-libertà tal-moviment għan-nies, il-beni, is-servizzi u l-flus. Dan huwa l-akbar suq integrat fid-dinja," qalet il-Membru Żvediża tal-PPE Anna Maria Corazza Bildt , il-viċi president tal- kumitat tas-suq intern Fis-snin tmenin (1980s), is-suq komuni, stabbilit bit-Trattat ta' Ruma fl-1957, kien għadu mhux komplut minħabba nuqqas ta' strutturi għat-teħid ta' deċiżjonijiet. Għaldaqstant, il-Kummissjoni Ewropea ddeċidiet li taħdem sabiex tniedi mill-ġdid is-suq komuni bl-identifikazzjoni ta' 300 miżura li kellhom jiġu indirizzati sabiex dan ikun komplut u ffokat fuq li jkun hemm standards minimi aktar milli armonizzazzjoni sħiħa. Is-suq uniku tal-UE kif nafuh daħal fis-seħħ fl-1 ta' Jannar 1993. Illum l-ambitu tas-suq uniku jmur lil hinn mit-28 stat membru tal-UE: L-Iżlanda, il-Liechtenstein u n-Norveġja għandhom aċċess permezz tal-Ftehim taż-Żona Ekonomika Ewropea (ŻEE) tagħhom u l-Iżvizzera permezz ta' ftehimiet bilaterali, filwaqt li xi pajjiżi oħrajn għandhom aċċess għal xi setturi. Żvilupp diġitali Madankollu, l-iżvilupp tas-suq uniku għadu ma waqafx. Pereżempju, bħalissa l-UE qiegħda tfittex li ttejjeb il-qasam diġitali tas-suq uniku billi timmodernizza il-kummerċ-e, id-drittijiet ta' proprjetà intellettwali, il-konsenja tal-pakketti, l-ekonomija kollaborattiva u billi tistabbilixxi miri għall-istandards tal-ICT. Din ser ikabbar l-ekonomija tal-UE b'€415 biljun fis-sena u joħloq mijiet ta' eluf ta' impjiegi ġodda, skont l-istimi tal-Kummissjoni Ewropea "Il-moviment liberu tad-data, li huwa parti mil-movimenti liberi l-oħra kollha, ser tabilħaqq joħloq ħafna benefiċċji għaċ-ċittadini tagħna u l-intraprenditorija diġitali ser toffri bosta soluzzjonijiet għall-problemi tan-nies jekk inħallu, nippermettu u niffaċilitaw dan il-moviment liberu," qalet Bildt. Aqra aktar dwar ir-regoli ġodda tal-UE għall-konsenja transfruntiera tal-pakketti Għal aktar informazzjoni Paġna tal-Kummissjoni Ewropea dwar is-suq uniku diġitali Artikli dwar is-suq uniku diġitali Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF